  Виталий Пронин Ижысь «Динамо» стадионын 13-тӥ августэ ортчоз «День Д» фестиваль. Со сӥземын физкультурниклэн нуналэзлы но «Динамо» стадионлы 90 ар тырмонлы. Элькунысь Мугорез кыдатон культурая, спортъя но егитъёсын ужан политикая министерство ивортэмъя, фестиваль кыстӥськоз быдэс нунал. Ӵукна стадионэ лыктэмъёсын ӵош мугорзэ куасаллялоз биатлонист Иван Черезов. Солы юрттӥськозы Европаысь дзюдоя ӵошатсконын азвесь медаль басьтэм Роман Горшенин, дуннеысь полицейскойёслэн но тылпу кысӥсьёслэн шудонъёссылэн чемпионэз Алексей Астахов. Та бӧрсьы мини-футболэн шудозы шаерысьтымы нылпи юртъёслэн командаоссы. Ортчозы дзюдоя, баскетболъя, каратэя, волейболъя ӵошатсконъёс. Ӝыт данъялозы вормисьёсты. Спецназ, парашютэн лобасьёс, каскадёръёс, тылэн шудӥсьёс быгатэмзэс возьматозы. 0+ Ольга Корепанова Теги: кытынкумар  